На пръв поглед сигурно ще ви се стори, че формите дамски слънчеви очила са изключително много. Разбира се, това е така – всеки бранд се стреми да създаде неповторим дизайн, за да имате оригинална визия. И все пак всички има няколко основни форми дамски слънчеви очила. Различните форми стоят добре на различен тип лица, но вариациите в тях ще ви позволят да откриете страхотни модели за вас от почти всеки вид.
Авиаторските дамски слънчеви очила са вдъхновени от очилата на пилотите на самолети. Имат специфична капковидна форма, за да блокират лъчите от всички посоки. Обикновено са с метална рамка и имат голямо зрително поле. Когато ги сложите, ще получите приятен момчешки чар и впечатляващо небрежна визия.
За разлика от тези унисекс модели, котешкото око е специфична форма специално за дамски слънчеви очила. Имат повдигнати ъгли и лек ретро чар, който придава неповторима женственост. Подобни са и моделите дамски слънчеви очила пеперуда, които са изключително женствени, сякаш носите фините крила на пеперуда.
Моделите дамски слънчеви очила oversize имат наистина много големи стъкла, с които ще се върнете към стила на 70-те. Често имат дебели рамки и овална или квадратна форма.
Кръглите дамски слънчеви очила могат да подчертаят перфектно скулите ви и да балансират ъгловата структура на лицето.
Овалните дамски слънчеви очила имат малко по-сплескана форма и стигат доста настрани по лицето. Те са подходящи за почти всички форми на лицето, ако откриете правилната за вас големина.
Правоъгълните дамски слънчеви очила са най-универсални. Те имат почти прави ъгли и са подходящи за дамите с по-меки черти на лицето.
Спортните дамски слънчеви очила обикновено имат извити стъкла, които прилепват около слепоочията, за да ви пазят от слънчеви отблясъци наистина от всички посоки. Те стоят плътно по лицето и са много леки.
Моделите wayfarer са класически дамски слънчеви очила, които се появяват на пазара през 50-те и остават и до днес. Имат ъгловата форма с широк горен ръб, която балансира добре заоблените бузи и недобре изразените линии на лицето.